Bernard de Ventadour Lo gens tems de pascor Bernart von Ventadorn, Texte établi par Carl Appel, 1915 (p. 327-331). ◄  Lonc tems a qu'eu no chantei mai Lo rossinhols s'esbaudeya  ► collectionLo gens tems de pascorBernard de Ventadour1915CLo gens tems de pascorVentadour - Bernart von Ventadorn, Seine Lieder, mit Einleitung und Glossar herausgegeben von Carl Appel, 1915.djvuVentadour - Bernart von Ventadorn, Seine Lieder, mit Einleitung und Glossar herausgegeben von Carl Appel, 1915.djvu/1327-331  Lo gens tems de pascor Ab la frescha verdor Nos adui folh' e flor De diversa color, Per que tuih amador Son gai e chantador Mas eu, que planh e plor, C'us jois no.n sabor. A totz me clam, senhor De midons e d'Amor, C'aicist dui träidor, Car me fiav'en lor, Me fan viur' a dolor Per ben e per onor C'ai faih a la gensor, Que no.m val ni.m acor. Pen' e dolor e dan N'ai agut, e n'ai gran, Mas sofert o ai tan . — No m'o tenh ad afan; C'anc no vitz nulh aman, Melhs ames ses enjan, Qu'eu no.m vau ges chamjan Si com las domnas fan. Pois fom amdui efan, L'am ades e la blan ; E.s vai mos joi doblan A chascu jorn del an. E si no.m fai enan Amor e bel semblan, Cant er velha, .m deman Que l'aya bo talan. Las! e viure que.m val, S'eu no vei a jornal Mo fi joi natural En leih, sotz fenestral, Cors blanc tot atretal Com la neus a nadal, Si c'amdui cominal Mesurem s'em egal Anc no vitz drut leyal, Sordeis o aya sal, Qu'eu l'am d'amor coral, Ela.m ditz : no m'en chal; Enans ditz que per al No m'a ira mortal. E si d'aisso.m vol mal, Pechat n'a criminal. Be for' oimais sazos, Bela domna e pros, Que.m fos datz a rescos En baizan guizardos, Si ja per als no fos, Mas car sui enveyos, C'us bes val d'autres dos, Can per fors' es faihz dos. Can vei vostras faissos E.ls bels olhs amoros, Be.m meravilh de vos Com etz de mal respos. E sembla.m trassios, Can om par francs e bos E pois es orgolhos Lai on es poderos. Bel Vezer, si no fos mus Denan-totz e vos, laissai agra chansos per mal dels enoyos.
Lo gens tems de pascor